Vinisiusdan Gavigacha. Transfer narxida keskin o‘sish kuzatilgan futbolchilar

90Min portali Yevropa ligalarida 2021/22-yilgi mavsumda transfer narxi keskin oshgan futbolchilar ro‘yxatini e’lon qildi.

Unga ko‘ra, Vinisius Junior reytingni boshqarib turibdi. Avvalgi narxi 40 million yevro bo‘lgan “Real” futbolchisining hozirgi transfer qiymati 100 millionni tashkil etadi. Ikkinchi pog‘onadan joy olgan “Barselona” vakili Gavining transfer qiymati birdaniga 60 millionga yuqorilagan.
Qishda “Yuventus” safiga o‘tgan Dushan Vlahovichning transfer narxi 40 milliondan 85 million yevroga qadar ko‘tarilgan.
Transfer narxi keskin oshgan futbolchilar:
1. Vinisius Junior (“Real”) — 40 milliondan 100 millionga (+150%);
2. Gavi (“Barselona”) — 0 dan 60 millionga;
3. Dushan Vlahovich (“Yuventus”) — 40 milliondan 85 millionga (+112,5%);
4. Darvin Nunyes (“Benfika”) — 20 milliondan 55 millionga (+175%);
5. Arno Danjuma (“Vilyarreal”) — 15 milliondan 50 millionga (+233,5%);
6. Aurelian Tchuameni (“Monako”/“Real”) — 30 milliondan 60 millionga (+100%);
7. Mateus Nunyes (“Sporting”) — 5 milliondan 35 millionga (+600%);
8. Ugo Ekitike (“Reyms”) — 0,6 milliondan 28 millionga (+4567%);
9. Luis Dias (“Liverpul”) — 18 milliondan 45 millionga (+150%);
10. Rafael Leau (“Milan”) — 25 milliondan 50 millionga (+100%).
Avvalroq ortda qolgan mavsumda transfer qiymatida eng ko‘p tushish qayd etilgan futbolchilar ro‘yxati e’lon qilingandi.